CELEX: 62011TN0204
Language: et
Date: 2011-04-04 00:00:00
Title: Kohtuasi T-204/11: 4. aprillil 2011 esitatud hagi — Hispaania versus komisjon

28.5.2011   
            
            
               ET
            
            
               Euroopa Liidu Teataja
            
            
               C 160/26
            
         4. aprillil 2011 esitatud hagi — Hispaania versus komisjon
   (Kohtuasi T-204/11)
   2011/C 160/41
   Kohtumenetluse keel: hispaania
   
      Pooled
   
   
      Hageja: Hispaania Kuningriik (esindaja: M. Muñoz Pérez)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada komisjoni 10. jaanuari 2011. aasta määrus (EL) nr 15/2011, millega muudetakse määrust (EÜ) nr 2074/2005 elusate kahepoolmeliste molluskite puhul mereliste biotoksiinide määramiseks kasutatavate tunnustatud kontrollimeetodite osas, ja
            
         
               —
            
            
               mõista kohtukulud välja komisjonilt.
            
         
      Väited ja peamised argumendid
   
   Vaidlusaluse määrusega otsustas komisjon kehtestada lipofiilsete mereliste toksiinide määramise standardmeetodiks vedelikkromatograafia-massispektromeetria (LC-MS/MS) meetodi, asendades sellega hiirtel tehtava biotesti.
   Hagi põhjenduseks esitab hageja kolm väidet.
   
               1.
            
            
               Esimene väide, et rikutud on ELTL artiklit 168 ja proportsionaalsuse põhimõtet, millest liidu institutsioonid peavad otsuseid vastu võttes juhinduma.
               
                           —
                        
                        
                           Hageja väidab selles osas, et lipofiilsete toksiinide määramiseks kehtestatud uus standardmeetod ei ole inimeste tervise kaitsmisel tõhusam meetod kui hiirtel tehtav biotest.
                        
                     
         
               2.
            
            
               Teine väide, et rikutud on proportsionaalsuse põhimõtet.
               
                           —
                        
                        
                           Hageja väidab selles osas, et kehtestades hiirtel tehtava biotesti asemel lipofiilsete toksiinide määramise standardmeetodiks LC-MS/MS meetodi, ei hinnanud komisjon kogu teavet ja kõiki asjaolusid, mis reguleeritavat olukorda puudutavad, jättes arvesse võtmata majandusliku mõju, mida mainitud muutus asjaomasele tootmissektorile kaasa toob.
                        
                     
         
               3.
            
            
               Kolmas väide, et järgitud ei ole õiguspärase ootuse põhimõtet.
               
                           —
                        
                        
                           Hagejaks olev liikmesriik leiab, et elusate kahepoolmeliste molluskite tootjad võisid olla kindlad, et komisjon ei asenda hiirtel tehtavat biotesti kui lipofiilsete toksiinide määramise standardmeetodit seni, kuni ei ole täidetud määruse nr 2074/2005 algse redaktsiooni III lisa III peatüki punkti B lõikes 4 sätestatud tingimused.